Simen Sætre

Simen Sætre (født 29. april 1974) er en norsk forfatter og tidligere journalist i Morgenbladet. 

Sætre debuterte som sakprosaforfatter i 2004 med Den lille stygge sjokoladeboka, inspirert av bøker som Eric Schlossers Fast Food Nation og Naomi Kleins No Logo.Spartacus forlag: Den lille stygge sjokoladeboka I 2006 ga han ut Hugo. En biografi om en rusmisbrukers hverdag i Oslo, og i 2010 Petromania om hva oljerikdommen gjør med Norge. I Fjordman. Portrett av en antiislamist (2013) forsøker han å tegne et bilde av bloggeren Fjordman, og hans radikaliseringsprosess.Leif Ekle (22. april 2013). Portrett av en antiislamist (bokanmeldelse). nrk.no I boka Tolken. En afghaners beretning om en muldvarp i Det norske forsvaret (2017) forteller han historien til tolken Qais Wahidi, som jobbet for Forsvaret i Afghanistan og oppdaget at en av kollegene spionerte for Taliban.

I 2018 ble Sætre tildelt et treårig stipend av Det faglitterære fond for å skrive om Arnfinn Nesset og Orkdal-saken. I 2020 skrev Sætre en artikkel om sakskomplekset der han reiser tvil om skyldspørsmålet i saken; artikkelen ble publisert i A-magasinet.

I 2019 var Sætre medlem av Kildeutvalget nedsatt av Norsk Presseforbund for å se på pressens forhold til sine kilder. Kildeutvalgets rapport lå til grunn da Vær Varsom-plakaten ble endret i 2021.

I 2021 publiserte Sætre Den nye fisken, en kritisk og undersøkende bok om lakseoppdrett, sammen med Kjetil Østli.

 Utgivelser 









 Referanser 

Kategori:Norske journalister
Kategori:Norske sakprosaforfattere
Kategori:Personer fra Ringsaker kommune